Taman Mini Indonésia Indah

Taman Mini Indonésia Indah (TMII) iku papan wisata kang isiné babagan budaya sa-Indonésia, kang mapan ana ing Jakarta Wétan, Jakarta, Indonésia. Ambane kurang luwih 150 hèktar atau 1,5 kilomèter pasagi ini terletak padha koordinat 6°18′6.8″S 106°53′47.2″E﻿ / ﻿6.301889°S 106.896444°E﻿ / -6.301889; 106.896444. Taman iki wujud taman kang isiné ringkesane kabudaya Indonésia. Ing taman iki kababar kabèh provinsi kang ana ing Indonésia. Ing kono uga ana omah-omah adat, klambi adat, jogèd laladan, lan tradhisi-tradhisi saka laladan.
Ing tengah-tenga TMII ana dano kang nggambaraké kepuloan Indonésia, ing dhuwuré ana kereta gantung, ana uga musiyum, Teater IMAX Keong Mas lan Teater Tanah Airku).
Wiwitane bangun TMII iki saka kepinginane Ibu Nagara, Siti Hartinah, kang luwih kaloka kanthi nama Ibu Tien Soeharto. Rencana iki ana nalika ana rembugan ing Jalan Cendana no. 8 Jakarta tanggal 13 Maret 1970. Saka miniatur iki dikarepake bisa nuwuhaké rasa tresna marang bangsa lan nagara. Banjur proyek iki diwiwiti kanthi sebutan Proyek Miniatur Indonésia Indonésia Indah, kang dilgarap déning Yayasan Harapan Kita.
TMII wiwit diyasa taun 1972 lan diresmikake tanggal 20 April 1975. Ing kana kababar apa waé kang ana ing Indonésia, wiwit saka budaya, adat, lan teknologi. Papan wisata iki ora rata, nanging ana bukit-bukite, kaanan sing kaya mangkono dadi ngepasi kaanan Indonésia kang ora mung dataran.
TMII duwé logo kang wujud huruf kanthi tulisan TMII, singkatan saka Taman Mini Indonésia Indah. TMII nduwén maskot wujud paraga wayang Anoman kang dijenengi NITRA (Anjani Putra). Maskot Taman Mini Indonésia Indah diresmekake déning Ibu Tien Soeharto, ngepasi dwi windu umuré TMII, nalika taun 1991.
Ing Indonésia akèh wujud wujud omah. Saben suku duwé wujud, wujud omah kang béda-béda. Ing TMII ana papan kang nggambaraké warna-warna wujud omah saka saben-saben laladan sa-Indonésia. Anjungan provinsi iki diyasa ing cedhak dano kang nggambaraké Indonésia. Anjungan iki kapérang dadi nem, ya iku Jawa, Sumatra, Kalimantan, Sulawesi, Bali lan Nusa Tenggara, Maluku lan Papua. Saben anjungan ana yasan omah khase. Ing anjungan iki uga ana klambi-klambbi adat, klambi nikahan, klambi kanggo nari, artefak étnografi kaya ta pusaka lan piranti-piranti sing digunakaké saben dinane. Saben anjungan provinsi ana panggung, amfiteater utawa auditorium kanggo pentas jogèd tradhisional, pentas musik laladan, lan upacara adat kang biyasa dianakake saben Minggu. Ana uga kafetaria ing anjungan-anjungan, utawa warung cilik kang isiné panganan kas Indonésia. Ora lali ing kono uga ana kang dodol kerajinan kas saka laladan kang bisa digunakaké dadi bbebungah saka TMII.
Wiwit taun 1975 nganti tekan taun 2000 rancangan asli TMII iku isiné anjungan rumah adat saka 27 provinsi ing Indonésia, kalebu Timor Timur. Nanging sawisé Timor Leste merdheka lan pisah saka Indonésia, ing taun 2002, anjungan Timor Timur malih dadi Musiyum Timor Timur. Saiki Indonésia kang dadi 33 Provinsi, anjungan-anjungan provinsi sing anyar wis diyasa, kaya ta Bangka Belitung, Banten, Sulawesi Kulon, Maluku Lor, Gorontalo, Kapuloan Riau, lan Papua Kulon.
Yasan keagamaan ing TMII ana papan ngibadah kang diakui déning pemrentahan Indonésia, yasan keagamaan mau kaya ta:
Ing TMII ana sepuluh taman kang isiné flora lan fauna Indonésia:
‎
Musiyum kang ana digunakaké mamerake sajarah, budaya, flora lan fauna, sarta tèknologi ing Indonésia. Ana 16 musiyum di TMII:
Cithakan:Taman Mini Indonésia Indah